CELEX: 32007R1048
Language: sk
Date: 2007-09-11 00:00:00
Title: Nariadenie Komisie (ES) č. 1048/2007 z  11. septembra 2007 , ktorým sa ustanovuje zákaz výlovu tuniaka modroplutvého v Atlantickom oceáne východne od 45° západnej zemepisnej dĺžky a Stredozemnom mori plavidlami plaviacimi sa pod vlajkou Francúzska

13.9.2007   
            
            
               SK
            
            
               Úradný vestník Európskej únie
            
            
               L 240/3
            
         
      NARIADENIE KOMISIE (ES) č. 1048/2007
   z 11. septembra 2007,
   ktorým sa ustanovuje zákaz výlovu tuniaka modroplutvého v Atlantickom oceáne východne od 45° západnej zemepisnej dĺžky a Stredozemnom mori plavidlami plaviacimi sa pod vlajkou Francúzska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
   keďže:
   
               (1)
            
            
               Nariadením Rady (ES) č. 41/2007 z 21. decembra 2006, ktorým sa stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (3), sa stanovujú kvóty na rok 2007.
            
         
               (2)
            
            
               Podľa článku 21 ods. 2 nariadenia (EHS) č. 2847/93 má Francúzsko odo dňa, od ktorého sa príslušná kvóta považuje za vyčerpanú, povinnosť prechodne zakázať výlov uvedených zásob, ako aj ponechanie na palube, prekládku a vykládku rýb, ulovených po uvedenom dátume.
            
         
               (3)
            
            
               Francúzsko 21. júla 2007 ukončilo rybolov tuniaka modroplutvého v Atlantickom oceáne východne od 45° západnej zemepisnej dĺžky a Stredozemnom mori len plavidlami, ktoré boli zaregistrované v niektorom z prístavov Stredozemného mora 1. januára 2007.
            
         
               (4)
            
            
               Francúzsko 27. augusta 2007 ukončilo rybolov tuniaka modroplutvého v súlade s článkom 21 ods. 2 nariadenia (EHS) č. 2847/93,
            
         PRIJALA TOTO NARIADENIE:
   Článok 1
   Vyčerpanie kvóty
   Kvóta na rybolov pridelená členskému štátu uvedenému v prílohe k tomuto nariadeniu pre populáciu uvedenú v danej prílohe sa na rok 2007 považuje za vyčerpanú dňom uvedeným v danej prílohe.
   Článok 2
   Zákazy
   Odo dňa uvedeného v prílohe k tomuto nariadeniu sa zakazuje výlov populácie uvedenej v danej prílohe plavidlami plaviacimi sa pod vlajkou členského štátu uvedeného v danej prílohe alebo plavidlami v ňom zaregistrovanými. Zakazuje sa ponechávať na palube, prekladať alebo vykladať takéto populácie vylovené týmito plavidlami po uvedenom dni.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. septembra 2007
      
         
            Za Komisiu
         
         Fokion FOTIADIS
         
         
            generálny riaditeľ pre rybné hospodárstvo a morské záležitosti
         
      
   
   
      (1)  Ú. v. ES L 358, 31.12.2002, s. 59. Nariadenie zmenené a doplnené nariadením (ES) č. 865/2007 (Ú. v. EÚ L 192, 24.7.2007, s. 1).
   
      (2)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1967/2006 (Ú. v. EÚ L 409, 30.12.2006, s. 11), zmenené v Ú. v. EÚ L 36, 8.2.2007, s. 6.
   
      (3)  Ú. v. EÚ L 15, 20.1.2007, s. 1. Nariadenie naposledy zmenené a doplnené nariadením Komisie (ES) č. 898/2007 (Ú. v. EÚ L 196, 28.7.2007, s. 22).
   
      PRÍLOHA
      
                  Čislo
               
               
                  23
               
            
                  Členský štát
               
               
                  Francúzsko
               
            
                  Populácia
               
               
                  BFT/AE045W
               
            
                  Druh
               
               
                  tuniak modroplutvý (Thunnus thynnus)
               
            
                  Zóna
               
               
                  Atlantický oceán východne od 45° z. z. d. a Stredozemné more
               
            
                  Dátum
               
               
                  27.8.2007